《和饮仙阁》
宋代·赵希逢

沧波万顷涵秋绿，曲和泰山酿醽醁。相逢一醉谁能辞，纷纷麈谈霏屑玉。

主人名阁意寓言，不饮俗客只饮仙。眼前具足吞云梦，气象豁达无颇偏。

一时价高洛阳纸，迭唱更酬萃朱紫。好风吹月入酒卮，志气飘逸神爽飞。

悠然清兴正未艾，晨光峰头忽熹微。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。